
Mae model Bohr, neu fodel cysawd yr haul, yn cael ei ddefnyddio i luniadu diagramau ffurfwedd electronau sy’n dangos safle electronau wrth iddynt orbitio niwclews atom.
Mae’r model hwn yn gynrychioliad addas o’r 20 elfen gyntaf, ond os byddwch chi’n astudio cemeg ôl-16, bydd yn cael ei ehangu drwy ychwanegu is-blisg a chymylau electronau neu orbitalau.
Er mwyn lluniadu model Bohr manwl gywir o atom, dilynwch y camau hawdd hyn ar gyfer unrhyw un o’r 20 elfen gyntaf:
· Dewch o hyd i’r elfen yn y tabl cyfnodol. Mae’r rhif atomig yn dweud wrthych beth yw cyfanswm yr electronau mae angen i chi eu lluniadu.
· Rhaid i electronau fod yn y lefel egni isaf sydd ar gael yn gyntaf. Dyma’r plisgyn sydd agosaf at y niwclews. 
· Uchafswm yr electronau sy’n gallu llenwi pob plisgyn yw:
· dau yn y plisgyn cyntaf, 
· wyth yn yr ail blisgyn,
· wyth yn y trydydd plisgyn. 
· Mae gan botasiwm a chalsiwm electronau pellach sy’n mynd yn y pedwerydd plisgyn. 
Tasg
Gofynnwyd i chi asesu gwaith cartref cyd-ddisgybl. 
Defnyddiwch y camau hyn i luniadu diagramau ffurfwedd electronau ar gyfer yr 20 elfen gyntaf yn y tabl cyfnodol. Ar gyfer pob diagram ffurfwedd electronau mae eich cyd-ddisgyblion wedi’i luniadu, mae angen i chi luniadu’r diagram wedi’i gywiro ac ysgrifennu esboniad byr o’r hyn maent wedi’i wneud o’i le. 
Cyfeiriwch at y pwyntiau bwled uchod i’ch helpu i wirio manwl gywirdeb y diagramau ac i roi cyngor ar wella eu gwaith.

